पाएं अपने शहर की ताज़ा ख़बरें और फ्री ई-पेपरडाउनलोड करें
ट्राईसिटी में कोरोना के केस और मरने वालों का आंकड़ा कम नहीं हो रहा है। रविवार को ट्राईसिटी में 18 की कोरोना से मौत हुई, जबकि 2408 नए संक्रमित मरीज मिले। चंडीगढ़ में रविवार काे काेराेना काल में अभी तक के सबसे ज्यादा 890 मरीज पाॅजिटिव पाए गए। अब शहर में 7592 एक्टिव केस हैं। रविवार काे 4010 सैंपल लिए गए, जिनमें से 124 की रिपाेर्ट आनी बाकी है।
रविवार काे 483 मरीज ठीक हाेकर अपने घराें काे चले गए। शहर में अभी तक काेराेना संक्रमण के 44306 मरीज पाॅजिटिव आ चुके हैं। रविवार काे काेराेना से सात मरीजाें ने दम ताेड़ दिया। अभी तक 496 मरीजाें की माैत हाे चुकी हैं। यानी माैताें का आंंकड़ा भी 500 के नजदीक पहुंच चुका है।
मनीमाजरा में सबसे ज्यादा 93 संक्रमित मिले
मनीमाजरा भी हेल्थ डिपार्टमेंट से नहीं संभल रहा है। यहां से रविवार को 93 संक्रमित मरीज मिले। सेक्टर-46 से 33 मरीज पाॅजिटिव पाए गए। सेक्टर-15, सेक्टर-38 वेस्ट में 29, धनास से 24 मरीज पाॅजिटिव पाए गए। डड्डूमाजरा से 15, सेक्टर-45 से 27, सेक्टर-22, 52 से 17, सेक्टर-20 से 20 मरीज संक्रमित मिले। इसके अलावा सेक्टर-40 से 22, सेक्टर-37 से 24 मरीज मिले।
आरएलए और इस्टेट ऑफिस एक हफ्ते के लिए बंद
रजिस्ट्रिंग एंड लाइसेंसिंग अथाॅरिटी का ऑफिस और इस्टेट ऑफिस प्रशासन ने 8 मई तक बंद रखने का फैसला किया है। यहां कोरोना के कई मरीज मिले थे। इसके अलावा फाॅरेस्ट एंड वाइल्ड लाइफ डिपार्टमेंट ने सुखना वाइल्ड लाइफ सेंक्चुअरी को विजिटर्स के लिए बंद कर दिया है।
चीफ कंजर्वेटर ऑफ फाॅरेस्ट व चीफ वाइल्ड लाइफ वार्डन देबिंद्र दलाई ने कहा कि केंद्र सरकार के निर्देशों पर यह फैसला किया गया है। अब नेपली, कांसल या सुखना लेक के सामने के फाॅरेस्ट एरिया में लोग घूमने के लिए नहीं जा सकेंगे।
मोहाली में 1054 संक्रमित मिले...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva zho_Hant eng_Latn